ΔΗΜΟΣ ΛΑΜΙΕΩΝ  
ΔΗΜΟΤΙΚΗ ΚΟΙΝΩΦΕΛΗΣ ΕΠΙΧΕΙΡΗΣΗ ΔΗΜΟΥ ΛΑΜΙΕΩΝ

**ΕΙΚΑΣΤΙΚΑ ΕΡΓΑΣΤΗΡΙΑ ΔΗΜΟΥ ΛΑΜΙΕΩΝ  
MUNICIPAL ART WORKSHOPS OF LAMIA**   
Έτος Ίδρυσης: 1999   
Αριστοτέλους 1, Πλατεία Λαού, Λαμία

Λαμία, 23/9/2016

**Τη Δευτέρα 26 Σεπτεμβρίου η έναρξη των μαθημάτων**

**στα Εικαστικά Εργαστήρια του Δήμου Λαμιέων**

**Οι εγγραφές συνεχίζονται**

Στο πλαίσιο της αναβάθμισης της λειτουργίας των Εικαστικών Εργαστηρίων του Δήμου Λαμιέων έχει σχεδιαστεί για τη φετινή σχολική χρονιά 2016-17, ένα πλούσιο πρόγραμμα καλλιτεχνικών και θεωρητικών μαθημάτων με νέα τμήματα, διδακτικό προσωπικό υψηλών προσόντων και ένα πρόγραμμα παράλληλων εκπαιδευτικών δράσεων που θα συνδυάσει επισκέψεις σε Μουσεία και Πινακοθήκες, ζωγραφική στο ύπαιθρο, παρακολούθηση θεματικών ενοτήτων της Τέχνης και γνωριμία με τους μεγάλους ζωγράφους, κοινωνική δράση και ευαισθητοποίηση.

Πιο συγκεκριμένα, διαμορφώθηκαν και θα λειτουργήσουν οι παρακάτω τομείς:

**Τομέας Καλών Τεχνών**

1.**Τμήμα Ζωγραφικής Ενηλίκων**

2. **Προπαρασκευαστικό Τμήμα Ανωτάτης Σχολής Καλών Τεχνών (Α.Σ.Κ.Τ)- Ελεύθερο Σχέδιο**

Το τμήμα απευθύνεται σε υποψηφίους της Ανωτάτης Σχολής Καλών Τεχνών και υποψηφίους Αρχιτεκτονικών Σχολών και τους προετοιμάζει για το δύσκολο και απαιτητικό χαρακτήρα των εξετάσεων. Ο τρόπος και η ύλη διδασκαλίας έχει φροντιστηριακό χαρακτήρα και έχει σχεδιαστεί με γνώση, συνέπεια και ευθύνη.

3.**Τμήμα Γραμμικού Σχεδίου**

Το τμήμα απευθύνεται σε υποψηφίους Αρχιτεκτονικών Σχολών, αλλά και σε κάθε ενδιαφερόμενο για το Γραμμικό σχέδιο.

**Τομέας Εφαρμοσμένων και Παραδοσιακών Τεχνών**

Φέτος θα λειτουργήσουν τμήματα: **Παπιέ Μασέ, Αγιογραφίας, Ξυλογλυπτικής, Κατασκευών και Ντεκουπάζ, Κοσμήματος** , **Ψηφιδωτού.**

**Θεωρητικός Τομέας**

**Τμήμα Ιστορίας της Τέχνης**

*Εισαγωγή στη Σύγχρονη Τέχνη – Μεταμοντερνισμός και σύγχρονα κινήματα, με ιδιαίτερη αναφορά στη Νέα Υόρκη.*

**Διαλέξεις-Σεμινάρια**

Φέτος, θα πραγματοποιηθούν διαλέξεις με **θεματικό άξονα** τους***Μεγάλους Έλληνες Ζωγράφους της Γενιάς του΄30*** *–ανάμεσά τους και οι Ρουμελιώτες* ***Αλέκος Κοντόπουλος*** *και* ***Σπύρος Παπαλουκάς****-, το αίτημα της Ελληνικότητας και τη σημασία του Ελληνικού Φωτός στις εικαστικές τέχνες.*

Θα πραγματοποιηθούν και άλλες σχετικές διαλέξεις, δράσεις και εκπαιδευτικές εκδρομές.

**Τομέας Φωτογραφίας**

**Τμήμα Φωτογραφίας**

**Τομέας Παιδικών Εργαστηρίων**

**Ο Τομέας Παιδικών Εργαστηρίων συγκεντρώνει όλη την αγάπη και τη φροντίδα των υπευθύνων της λειτουργίας των Εικαστικών Εργαστηρίων, για την ολόπλευρη αγωγή των παιδιών με την ανάπτυξη καλλιτεχνικών δεξιοτήτων, τη δημιουργική έκφραση, την αισθητική καλλιέργεια.**

**Λόγω της μεγάλης προσέλευσης παιδιών στα Εικαστικά Εργαστήρια, θα λειτουργήσουν όλα τα Παιδικά Τμήματα -Ζωγραφικής, Κατασκευών, Σχεδίου, Κόμικς, Παπιέ μασέ, Ψηφιδωτού- με ποικιλία θεμάτων, μορφών έκφρασης και τεχνικών.**

**Επίσης, δημιουργείται από φέτος και θα λειτουργήσει Τμήμα Πηλοπλαστικής για παιδιά.**

**Οι εγγραφές στα Εικαστικά Εργαστήρια του Δήμου Λαμιέων, πραγματοποιούνται καθημερινά από Δευτέρα έως Παρασκευή,**

**5.00 μ.μ έως 9.00 μ.μ., με δίδακτρα προσιτά για κάθε ενδιαφερόμενο.**

**Προμηθευτείτε το Πρόγραμμα Μαθημάτων και επιλέξτε τις ώρες και ημέρες που σας εξυπηρετούν.**

**Επίσης, ισχύουν ειδικά εκπτωτικά τιμολόγια, για συγκεκριμένες περιπτώσεις.**

Για Πληροφορίες μπορείτε να απευθύνεστε στην υπεύθυνη Γραμματείας:

κ. Γιώτα Κυριαζή, τηλέφωνο 22310 66066.